‏12 דצמבר 2015

**תהליך הלמידה לקראת הסימולציה מדינית-ביטחונית – מדינת ישראל**

1. **רקע –**
	1. סימולציה מדינית-ביטחונית בסוף מרץ 2016.
	2. נדרשת הערכות לצוות "מדינת ישראל" (נתן, זיאד, זיו, אילן, איציק, דודו).
2. **מטרת המסמך –**
	1. תיאור תהליך הלמידה וההערכות של הצוות.
3. **מופעים ותוצרים –**
	1. מסמך **"תוכנית הלמידה"** – מסמך זה.
	2. מסמך **"אסטרטגיה מערכתית מכוננת"** – אמצע ינואר.
	3. מסמך **"מערכת אופרטיבית מאפשרת"** – אמצע פברואר.
	4. **"מסמך מסכם"** – סוף מרץ.
4. **עקרונות ושיטה לתהליך הלמידה–**
	1. המעגל החיצוני - מפגש למידה ייעודי בפורום צוותי.
	2. המעגל הפנימי - מפגש למידה ייעודי בפורום צוותי.
	3. קריאה עצמית.
	4. צפייה בקטעי וידאו וסרטים נבחרים.
	5. מפגשי עיבוד וניתוח.
5. **רציונאל מפת נושאי הלמידה הנדרשים – מעגל חיצוני**
	1. הכרות נמוכה של הצוות עם מפות האינטרסים של השחקנים הנוספים בסימולציה בהקשר הסכסוך פלסטיני-ישראלי.
	2. לאור זאת נבנתה מפת הלמידה הבאה :

**(אדום** – נדרשת למידה משמעותית, **צהוב** - נדרשת למידה, **ירוק** – למידה לא נדרשת)

|  |  |  |  |  |
| --- | --- | --- | --- | --- |
| **ממשק לבטחון לאומי ישראלי** | **ציר בטחוני** | **ציר מדיני** | **ציר כלכלי** | **ציר חברתי** |
| **רשות פלסטינית** |  |  |  |  |
| **חמאס** |  |  |  |  |
| **מצרים** |  |  |  |  |
| **ירדן** |  |  |  |  |
| **ארצות הברית** |  |  |  |  |
| **רוסיה** |  |  |  |  |

1. **מפת נושאי הלמידה הנדרשים – מעגל פנימי**
	1. הכרות טובה של הצוות עם מרבית מרכיבי הביטחון הלאומי של ישראל.
	2. חוסר הכרות עם ארגונים ומרכיבים אשר ידרשו לטובת הסימולציה, בעיקר תוך העמקה בהקשר הפלסטיני.
	3. לאור זאת נבנתה מפת הלמידה הבאה :

**(אדום** – נדרשת למידה משמעותית, **צהוב** - נדרשת למידה, **ירוק** – למידה לא נדרשת)

|  |  |  |  |
| --- | --- | --- | --- |
| **שחקני בטחון לאומי ישראלי** | **השפעה על מדיניות ישראלית** | **הכרות עם המערכת** | **הכרות בהקשר פלסטיני** |
| **ממשלה** | גבוהה |  |  |
| **צבא** | גבוהה |  |  |
| **משרד החוץ** | בינונית |  |  |
| **הנהגה אזרחית ביו"ש** | בינונית |  |  |
| **תקשורת** | גבוהה |  |  |
| **מערכת המשפט** | בינונית |  |  |

1. **פרוט תהליך הלמידה -**
	1. יום למידה מעגל פנימי – ארבעה מפגשים של 45 דקות -
		1. הכרות עם המתפ"ש – יעוד, תפקיד, מתחים – **אחריות אילן**.
		2. הכרות עם פעילות משרד החוץ בהקשר פלסטיני – **חיים וקסמן**.
		3. הכרות עם המנהיגות האזרחית ביו"ש – מבנה, שיקולים, אינטרסים – **אחריות נתן** (מרצה חיצוני).
		4. הכרות עם מאפייני הפעילות הפוליטית הפנימית בהקשר הפלסטיני – מגבלות, הגיונות, מתחים – **אחריות זיאד** (מרצה חיצוני).
	2. יום למידה מעגל חיצוני –
		1. הכרות עם ארה"ב בהקשר פלסטיני – הרצאה של יוש.
		2. הכרות עם ירדן וסוריה בהקשר פלסטיני – הרצאה של רויטל.
		3. הכרות עם רש"פ וחמאס – הרצאה של רמי.
		4. הכרות עם רוסיה – TBD.
	3. קריאה עצמית, קטעי וידאו וסרטים – יוגדרו בהמשך.
		1. מומלץ כבר עתה לראות את "שומרי הסף" - פרקים 5, 7 https://www.youtube.com/watch?v=r8ehl66vQMY
2. **בהצלחה לכולנו,**

נתן ישראלי

הי נתן,

להלן מספר הערות על המסמך, המהווה בהחלט התחלה טובה. מציע שנדבר במהלך היום.

* החלק הראשון של הסימולציה עוסק בהבניית הלמידה עד השלב שבו תוצג האסטרטגיה המכוננת (לקראת סוף פברואר). לפיכך שאתה והקבוצה נדרשים לחשוב איך לארגן את הזמן - על מנת שתוכלו להציג תוצר שהוא מסמך האסטרטגיה המכוננת (קצר - כרגע מדובר על 2-3 עמ') בסוף התקופה. בשלב הראשון אתם נדרשים להציג תוכנית למידה.
* נראה לי שרצוי לקיים דיון ראשוני בקבוצה בשאלה מהו אתגר הלמידה הייחודי שעומד בפנינו בתור קבוצת ישראל. זאת לאור העובדה שאנחנו היחידים שמשחקים קבוצה שבתוכה אנו חיים.
* בנוסף חשוב להתייחס, כמו שהתחלת לעשות, לשאלות כגון:
	+ מהן זוויות המבט הדרושות לנו?
	+ מהם חומרי הייחוס שבהם נשתמש?
	+ באיזה מתודות נשתמש (הרצאות, למידה עצמית וכד')?
	+ כיצד נאתגר את האסטרטגיה הראשונית שתיוצר?
	+ כיצד נתעד את התהליך?
* במהלך הלמידה חשוב לנסות להשתמש בהרצאות, החומרים ובעיקר בגישות שהוקנו בקורס האסטרטגיה. לפיכך צריך לחשוב על מושגים כגון היסט, גניאולוגיה מערכת, אינטרסים, פוטנציאלים, ואולי לבנות דרכם את תהליך הלמידה שאמור לייצר בסוף אסטרטגיה. מציג שתנסו לבנות ביחד תהליך למוד וחשיבה שיוביל לאסטרטגיה.
* מבחינת חשיבה מערכתית חשוב לבחון מהן גבולות המערכת שלנו ומיהם השחקנים הרלבנטיים. יתכן מאד שיש שחקנים רלבנטיים שלא מיוצגים ע"י אחת הקבוצות בסימולציה, וכן גורמים פנים ישראליים שלא הופיעו בטבלה. כדאי לחשוב על הצורה שבה תבחנו ותציגו את המערכת (למשל בצורה של מפת ידע).
* כאמור אלה נקודות ראשוניות למחשבה. מבחינת לו"ז, ביום רביעי מתוכננת פתיחה קצרה של תמיר ואחריה הקבוצות מתחילות לעבוד באופן עצמאי בחדרים שיוקצו לכך.

חיים